                    VŠEOBECNE   ZÁVÄZNĚ    NARIADENIE   MESTA   HUMENNÉ






č. 21/1995


        O  PREVODE   VLASTNÍCTVA   BYTOV   A   NEBYTOVÝCH




PRIESTOROV  V   BYTOVÝCH   DOMOCH 

     Mestské zastupiteľstvom v Humennom podľa § 6 zákona SNR č. 369/1990 Zb. o obecnom zriadení v znení neskorších zmien a doplnkov a v súlade so zákonom NR SR č. 151/1995 Z.z., ktorým sa mení a dopĺňa zákon č. 182/1993 Z.z. o vlastníctve bytov a nebytových priestorov vydáva toto všeobecne záväzné nariadenie.





Základné ustanovenia






čl. l

     Toto nariadenie upravuje spôsob a podmienky prevodu vlastníctva (predaja) bytov a nebytových priestorov v bytových domoch, ktoré sú vo vlastníctve mesta Humenné, práva a povinnosti vlastníkov bytov a nebytových priestorov, vzájomné vzťahy medzi vlastníkom obytných domov a vlastníkmi bytov.






čl. 2

1. Mesto prevedie vlastníctvo bytu:

a) doterajšiemu nájomcovi, ak si plní povinnosti vyplývajúce z nájomnej zmluvy,

b) tretej osobe, ak súd vyslovil súhlas s písomnou výpoveďou z nájmu a táto osoba poskytne nájomcovi bytovú náhradu.

c) doterajšiemu nájomcovi až po zamietavom rozhodnutí súdu vo veci privolenia výpovede z nájmu bytu podľa § 711 Občianskeho zákonníka

1. Mesto môže previesť vlastníctvo nebytového priestoru žiadateľovi v tomto poradí:

a) nájomcovi tohto priestoru,

b) vlastníkom bytov v dome,

c) nájomcom bytov d dome,

d) tretím osobám len so súhlasom spoločenstva. Ak spoločenstvo nevznikne, vyžaduje sa súhlas nadpolovičnej väčšiny všetkých vlastníkov bytov, nebytových priestorov bytov dome.

2. Ak v bytovom dome vznikol nebytový priestor (obchod a pod.) na základe rozhodnutia o zmene užívania stavby zo spoločných častí domu alebo spoločných zariadení domu, prechádza tento nebytový priestor pri prevode bytov do podielového spoluvlastníctva vlastníkov bytov.

Na prevod vlastníctva týchto nebytových priestorov sa nepoužijú ustanovenia článku 3, bod l.

Nájomné za užívanie takýchto priestorov je príjmom fondu prevádzky, údržby a opráv príslušného domu. 







Čl. 4

     Predaj bytu zahŕňa okrem bytu a príslušenstva aj prevod spoluvlastníckeho podielu na spoločných častiach domu, spoločných zariadenia domu a pozemku.







Čl. 5

     Mesto uzavrie zmluvu o prevode vlastníctva bytu do dvoch rokov odo dňa keď počet záujemcov v bytovom dome dosiahne najmenej 50 %.



            Ustanovenia o predaji bytov a nebytových priestorov 







Čl. 6

1. Žiadosť o prevod vlastníctva bytu alebo nebytového priestoru podáva žiadateľa, ktorý splňuje podmienky z nájomnej zmluvy, na správcu bytového fondu mesta – ENERGOBYT s.r.o. Humenné, Lipová l, ktorý pripraví návrh zmluvy o prevode vlastníctva bytu alebo nebytového priestoru v zmysle zákona č. 151/1995 Z.z., ktorým sa mení a dopĺňa zákon č. 182/1993 Z. z. a predloží na posúdenie komisii schválenej mestským zastupiteľstvom.

2. Zmluvu o prevode vlastníctva bytu alebo nebytového priestoru uzatvára primátor mesta.

Čl. 7

1. Ak dôjde k zániku práva nájmu bytu nájomcovi, resp. k uvoľneniu bytu v bytovom dome v ktorom sú byty určené na prevod vlastníctva, bude uvoľnený byt ponúknutý na prevod vlastníctva v tomto poradí:

a) nájomníkom bytov, ktorí bývajú v bytovom dome určenom na sociálne bývanie a majú záujem o kúpu bytu,

b) uchádzačom o byt z poradia, ktoré určí bytová komisia mestského zastupiteľstva,

c) iným uchádzačom o byt, ktorí spĺňajú podmienky tohto nariadenia.

2. Ak sa uvoľní byt v bytovom dome, ktorý je určený na bývanie sociálne slabších vrstiev obyvateľstva , bude tento byt obsadený uchádzačom o byt z poradia, ktorí určí bytová komisia mestského zastupiteľstva.

Čl. 8

     Cena bytu, príslušenstva a nebytového priestoru v bytovom dome a pozemku zastavaného domom sa dojedná dohodou zmluvných strán, pričom: 

a) pri výpočte ceny bytu a pozemku sa bude postupovať v zmysle § 17, 18, 18a zákona č. 151/1995 Z.z.,

b) u bytových domoch, ktorý výstavba bola zahájená pred rokom 1959 sa pri výpočte ceny použije aj odpočítateľná položka  štátneho príspevku na družst. bytovú výstavbu, ktorý v zmysle vyhlášky MF č. 94/1959Ú.v. je 22 000,- Sk na 1 byt,

c) u nebytového priestoru základnou cenou bude jej výpočet podľa vyhlášky o oceňovaní stavieb a nehnuteľností.

Spôsob úhrady ceny bytu, nebytového priestoru a pozemku




Čl. 9

1. Pri cene bytu:

a) do 20 000,- Sk kupujúci uhradí celú čiastku jednorázovo,

b) nad 20 000,- Sk kupujúci uhradí 20 000,- Sk, zostatok uhradí v pravidelných mesačných bezúročných splátkach do piatich rokov odo dňa podpísania zmluvy.

2. Pri jednorázovej platbe ceny bytu v hotovosti sa poskytne zľava 10 %.

3. Cena nebytových priestorov, garáží a pozemkov sa uhrádza jednorázovo.

4. Ak kupujúci uhradí cenu bytu jednorazovou platbou a mesto sa zaviaže do jeho bytu zaviesť nízkotlakový rozvod plynu, odpadá zľava 10 % za uskutočnenie jednorazovej platby.

5. Uzn. č. 192 zo dňa 17.12.1996.

Čl. 10

     Náklady spojené s prípadným vypracovaním znaleckého posudku domu alebo bytu znáša  ten, kto o znalecký posudok požiadal podľa § 5 ods. 1, písm. f, zákona č. 151/1995 Z.z..

Práva a povinnosti vlastníkov bytov a nebytových priestorov





Čl. 11

1. Na správu domu vlastníci sú povinní zriadiť spoločenstvo alebo uzavrieť zmluvu o výkone správy s inou právnickou alebo fyzickou osobou, ktoré majú oprávnenie na takúto činnosť.

2. Vlastníci bytov a nebytových priestorov sú povinní prispievať na náklady spojené s prevádzkou, údržbou a opravami spoločných častí a spoločných zariadení domu a pozemku.

3. V súlade s ustanovením §-u 15, zákona č. 151/1995 Z.z., ktorým sa mení a dopĺňa zákon č. 182/1993 Z.z. na zabezpečenie pohľadávok vzniknutých z právnych úkonov týkajúcich sa domov, ich spoločných častí, zariadení a príslušenstva, bytov a nebytových priestorov v dome zo zákona vzniká záložné právo, ktoré sa zapíše do katastra nehnuteľností.

4. V prípade, že kupujúci odmietne pristúpiť k ustanoveniam uvedených v čl. 11 bod 1, 2, prevod vlastníckeho práva sa neuskutoční.

5. Vlastník bytu alebo nebytového priestoru v dome má právo a povinnosť zúčastňovať sa na správe domu, rozhodovať ako spoluvlastník o spoločných častiach a spoločných zariadeniach domu, príslušenstva a pozemku.

6. Práva a povinnosti, ako aj právne úkony týkajúce sa domu, spoločných častí a spoločných zariadení domu, príslušenstva a pozemku prechádzajú z pôvodného vlastníka na spoločenstvo alebo jednotlivých vlastníkov byto a nebytových priestorov v dome.

7. Ak nedôjde k prevodu vlastníctva všetkých bytov a nebytových priestorov v dome, je mesto vlastníkom ostatných bytov a nebytových priestorov v dome, spoluvlastníkom spoločných častí domu, spoločných zariadení domu, príslušenstva a pozemku a má práva a povinnosti vlastníka bytov a nebytových priestorov.

8. Ďalšie práva a povinnosti vlastníkov bytov a nebytových priestorov vyplývajú zo zákona č. 151/1995 Z.z., ktorým sa mení a dopĺňa zákon č. 182/1993 Z.z..

Záverečné ustanovenia


Čl. 12

1. Pre riešenie bývania sociálne slabších vrstiev obyvateľstva, mesto vyčleňuje 352 bytov v obytných domoch uvedených v prílohe č. 1 tohto nariadenia.

2. Z predmetu odpredaja sú vylúčené byty nachádzajúce sa v týchto bytových domoch:

· sídl. Pod Sokolejom, II. stavba  - bytový dom B2A – 31 b.j.

· sídl. Pod Sokolejom, II. stavba – bytový dom B2C – 44 b.j.

· Internát na Ul. 26. novembra – 33 b.j.

Toto obmedzenie platí po dobu 15 rokov od vydania kolaudačného rozhodnutia na predmetný bytový dom.

3. Žiadosti o prevod vlastníctva, ktoré nájomcovia predložili podľa Všeobecne záväzneho nariadenia mesta Humenné č. 16/1994 v zmysle zákona č. 182/1993 Z.z. a neboli realizované zostávajú v platnosti.

4. Prostriedky získané prevodom vlastníctva k bytom a nebytovým priestorom sa budú odvádzať na mestský fond bývania. Tieto prostriedky budú účelovo viazané, najmä na obnovu a rozvoj bytového fondu, výstavbu a obnovu infraštruktúry mesta, o ktorého použití rozhodne mestské zastupiteľstvo.

5. Pri prevode vlastníctva bytov a nebytových priestorov podľa tohto Všeobecne záväzneho nariadenia sa nepoužije bod 3, čl. 5 Zásad hospodárenia, správy a nakladania s majetkom mesta a majetkom štátu dočasne prenechaným v hospodárení mesta Humenné.

6. Všeobecne záväzne nariadenie nadobúda účinnosť 15.10.1995 a dňom nadobudnutia jeho účinnosti sa ruší Všeobecne záväzné nariadenie mesta Humenné č. 16/1994. 

Ing. Ján   P a v l í k,   v.r.

     primátor mesta 

PRÍLOHA č. 1

Vyčlenenie bytov v bytových domoch pre riešenie bývania sociálne slabších vrstiev obyvateľstva podľa čl. 12, bod 1, všeobecného nariadenia mesta č. 21/1995.

P.č. 




obytný dom

počet bytov

1.

nám. Slobody 20/49    (C-15)





104

2.

ul. Laborecká 1865 (DOS)





52

3.

ul. Kukorelliho 1502 (1)





18

4.

ul. Kukorelliho 1503 (2)





12

5.

ul. Kukorelliho 1505 (4)





12

6.

ul. Kukorelliho 1506 (5)





12

7.

ul. Kukorelliho 1498 (32)





26

8.

ul. Podskalka 2x4 b.j.






8

9.

ul. Ševčenkova 1662 (H-2)





104

10.

ul. Jasenovská 87






1

11.

ul. Jasenovská 89






1

12.

ul. Jasenovská 105






1

13.

ul. Jasenovská 1204/4






1

                        Spolu:








352 b.j.

 

Späť
